
ANWYL DDARLLENYDD 

Ysgrifenwyd y bryddest hon o barch calon i'r Gan 
ac mewn hiraeth dwys arei ol. Anfonwyd hí i Gystad- 
leuaeth Gadeiriol Talysarn, Dydd Iau Dyrchafael 1893. Rhes- 
y irwyd hi yn ail allan 0o wyth o ymgeiswyr.. Cyhoeddir hi mewn 
hyder y bydd iddi ddwyn fy nghymydogion, ac eraill, î gymundeb 
agosach â'n diweddar Feddyg, a_ thrwy hyny â deimlo. dylan- 
wad adfywiol prydferthwch ei gymeriad. 

YN DDIFFUANT 


H. E. JONES, 
(Hyuzuel Cefni.) 





PRYDDEST. 





Collais lawer cyfaill ffyddlon 

Yn y beddrod tywyll llaith, 
Fuont imi drwy'u rhinweddau 

Yn gynhorthwy ar fy nhaith; 
Teimlais ofid yn fy llethu, 

Wrth eu hebrwng dân fy nghlwy, 
Ac fe welwyd dagrau heilltion 

Arfy nghruddiau yn genhadon 
Hiraeth dwys am danynt hwy. 


Ond yn awr o'm holl gyfeillion 
Mae'r ffyddlonaf un a fu 
Wedi' ngadael yn yr anial, 

Yn yr anial tywyll du, 
'Rwyf yn wylo megys plentyn 
Âr ol colli'r ffordd y nos; 

Wrth ei gofio hiraeth gyfyd 
Wyll i lanw nen fy mywyd 
Guddia wên pob seren dlos. 


Gwelaf ef, a llygaid adgof, 

Ar hen aelwyd Tanybryn 
Yn ganolbwynt serch y teulu 

'N ŵyla gwiw felangel gwyn, 
Gofal tad a mam rhinweddol 

Iddo megys mur o dân,— 
Haul y gwynfyd arno'n gwenu, 

Yntau'n dirf, gan iraidd dyfu 
Mewn prydferthwch pur a glân, 








ye 


EI rinweddau a flodeuent 
O dan bwys awelon nêf; 
Swn nefolaf cyfarwyddyd 
Fyddai ar ei glustiau of: 
Ffrwythau teg ac aeddfed arno 
Yn doreithiog faeth a fu, 
Gan addurno ei gymeriad, 
A dwyn delw yr hyfforddiad 
Gafodd pan yn blentyn cu. 


Magwyd ef yn swn ergydion 
Llech-chwarelau Gwalia wên, 
Gwelai'r hen fynyddau'n dyrchu 
Mewn arddunedd uwch ei bôn: 
Dan ddylanwad ei amgylchoedd, 
Tua'r chwarel aeth yn llon, 
Ond yn fuan, bân fynyddau 
Serth a chribog anhawsderau, 
Ercael addysg, ddringai John, 


Cyrhaeddodd Goleg Bangor 
Pan oedd yn ieuangc iawn, 
Acarwydd amlwg roddodd 
O'i fyw athrylith lawn; 
Aeth drwy yr arholiadau 
Yn athraw hardd ei foes, 
A'i ogwydd at ddaioni 
Yn llanw boreu'i oes. 
Aeth dros hen Afon Fenai 
I Lanfair ger ei lli; 
Ac yno ymsefydlodd ' 
Yn athraw uchel fri; 

Ei ddelw a argraffodd 
Ar foesau'r plant cyn hir, 
Mewn eglur lythyrenau 
Lledneisrwydd cymeriadau, 
Ac ufuddhau i'r gwir. 


Hen wlad y Menyg gwynion 
Ai'n wynach drwyddo ef, 
Ar hyd y llwybrau gerddai 
Y tyfai blodeu'r nef. 
Dylanwad ei gymeriad 
Sy'n wostrwy y tir, 
Ei fywyd ymaberthol 
Ddatguddiai gristion gwir. 


Yn ardal hoff Ffestiniog, 
Yn llaw Rhagluniaeth nef, 
Yn ngrym ei ddysg a'i allu, 
I fri esgynai ef, 
Hyd risiau ei ddyrchafiad 
Diysgog ddringo wnai, 
A. dymuniadau goreu 
Yr ardal oll a gai. 


Yn ysgol Tanygrisiau 
Ymroi lafur wnaeth, 
Fel gweithiwr egwyddorol 
I'w ddyledswyddau'n gaeth: 
Dylanwad haul y gwanwyn 
Yn deffro bryn a phant, 
Oedd ei ddylanwad yntau 
.. Ar holl feddyliau'r plant. 

'Roedd ef yn weithiwr dyfal 
Egniol drwy ei ddydd, 
Ei ysbryd byw brwdfrydig 
Ddadguddiainerthol ffydd, 
Yr oedd ei fywyd gwerthfawr 
Yn llawn o drydan byw, 
Gyflenwai hoender newydd 
I lawer meddwl gwyw. 


Amniwall oedd ei feddwl 
Yn mlaen yn ddiwyd ai, 
A sarnu anhawsderau 
Y ffordd y cerddai wnai: 
Ar fod yn feddyg medrus 
Y rhoddes ef ei fryd, 
Ac aeth yn wir lwyddianus 
Drwy'r arholiadau i gyd. 


Cofio'r wyf ei wyneb siriol 
Yn pelydru moes a dysg, 
Pan y daeth yn feddyg ieuanc 
I ymsefydlu yn ein mysg. 
Nid oedd ymffrost wâg o'i amgylch, 
Nid oedd cysgod unrhyw rith; 
Fe gychwynodd gyfnod newydd 
Puredigaeth yn ein plith. 


'Roedd ei wyneb fel adlewyrch 

Gwenau Huan nef y nef, 
Ymagorai blodeu rhinwedd 

O dân wres ei gariad ef, 
Ymlonyddai môr cymdeithas 

O dan swyn ei dyner wedd, 

8 
Fel yr olew ar y tonau 
Y gwasgarai eiriau hedd, 


Ni sychedai am anrhydedd, 
Ni newynai fyth am glod, 
Ni lochesai ffug na rhodres, 
Nid oedd drachwant ynddo'n bod 
Tawel esgyyn gris dyrchafiad 
Drwy gymeriad grymus wnaeth; 
Heb yn wybod iddo'i hunan 
Fry i binacl bri yr aeth, 


Llanwai gylchoedd defnyddioldeb, 
Rhoddodd urddas ar bob swydd, 
Drwy egnìol bur wasanaeth 
Gwelwyd ef dan goron llwydd: 
Uwch ac uwch fel haul y boreu 
Yr esgyniai'r meddyg fry, 
A. deffroai dyfiant gwanwyn 
O fynwentau gauaf du, 


Gwyddai beth oedd rhoi cydwybod 
Yn mhob gwaith gyflawnai ef, 
'Roedd ei fywyd dan lywodraeth 
Egwyddorion Teyrnas nef 
O ! mor dyner oedd fel meddyg 
Carai leddfu pob rhyw loes, 
Gyda tharian medr a gofal 
Saethau angeu draw a droes. 


Ac nid gwella'r corff oedd unig 
Nôd y meddyg medrus, cu, 
Ond 'roedd ganddo falm,i wella 

' Olwyfauenaid, oddi fry; 

Rhoddai sail i'r claf obeithio 
Gwel'd ei ysbryd gyda'i Ri, 

Mewn tragwyddol hoen ac iechyd 
Drwy rinweddau Calfari. 


Gwyddai'r wlad am ei dosturi 
A'i haelioni gyda'r gwan; 
Nid arbedai aur nac arian 
Er ei godi ef i'r lân. 
Sylweddolodd, amcan cyfoeth, 
Nes ei roi y'mhlaid y da; 
Ariangarwch ni chyfyngodd 
Ar wasanaeth ei alluoedd;— 
Anfarwoldeb heddyw ga. 


Pan y cwrddai a thylodi 
Ac arwyddion new yn trwm, 
Ghcagia 'i logell lawer adeg 
. Er mwyn lanw'r cwpbwrdd llwm. 
Gyda thywel cydymdeimlad 
Sychodd ddagrau truain tlawd, 
—“ Cawsant ynddo fwy na meddyg; 
Do; fe gawsant ynddo frawd. 


Pan y cwrddai y chwarelwyr 
'A damweiniau yn y lle, 

'R cyntaf, yne er ymdrechu 
Cadw bywyd oedd efe: 

Nid astudiai'r cysylltiadau 
Fyddai rhyngddo ef a hwy, 

Na, ei natur bur a'i gyrai, 
A pheryglon ddiystyrai, 

Br mwyn esmwythau eu clwy, 

Pan gerddai'r newydd drwy y dyffryn hwn, 
Gan wasgar dychryn drwy yr ardal oll, 
Fel ymdaith tân drwy ganol llwyni crin, 
Fod ein cym'dogion truain ,“o dan gladd,” 
Yn nghloddfa Dorothea gynt,—pan oedd 
Dolefau anobeithiol llawer mam 

A thorcalonus gri amddifaid blant 

Yn tori ar ddistawrwydd canol nos, 

Pwy welwyd yno megys angel Duw 

Yn llawn arwriaeth? Ah fy nghyfaill hoff, 
Yn beiddio y peryglon erch i gyd; 

Pan ymddattodai'r creigiau uwch ei ben, 
Pan lithrai y malurion dan ei draed, 

Gan lwyr anghofio hunan yn ei aidd, 

Efe oedd yno'n gymwynaswr dyn. 


Pobpeth yr ymaflai ynddo 
Llwyddiant ai coronai ef 
Felly'n ysgol Sul Hyfrydle 
Ymddangosai'i dalent gref; 
Yno'r ydoedd yn rhagori, 
Tra meithrinai'r blodeu mâd 
Fyddant eto'n perarogli 
Ar heirdd fryniau'r Ganaan Wlad. 








Yn yr ysgol Sul bob amser 
Gweithio'n ddyfal bu efe, 

Teimlai'r plant ei hunain gartref 
Ond cael Doctor Jones i'r lle, 

Ysbryd addfwyn wrth naturiaeth 
Feddai at yr egin ir; 

Llawn o gariad ei gynghorion— 
Selog, eiddig dros y gwir. 

Ymhyfrydai mewn gweithgarwch 
Gyda'r plant ar hyd ei daith; 

Sylweddolrai'r canlyniadau 
O lafurio yn y gwaith: 

Nid o herwydd nad oedd ganddo 
Allu lanwai gylchoedd mwy, 
Na, ei gariad pur angerddol 
Redai'n ffrydiau attynt hwy. 


Ei gysson wasanaeth i'r Ysgol Sabbothol 
A. dosbarth “Uwch Gwyrfai” a roddodd efe; 
A thystia y golled am dano'n feunyddiol 
Nad oes eto'n aros a leinw ei le, 
Mor fedrus y byddai'n arholi'r ieuenctyd 
A'u cael hwy i sylwi yn llygad i gyd, 
Cyflwynai ar unwaith ei wir gyfarwyddyd 
A'i ysbryd yn obaith i'r oll ar y pryd. 
Er llesgedd a lludded ymhoewai ei enaid 
Ynnhwf yrieuengoed, wrth wel'd eu lleshad 
oiriolai ei ysbryd, fe deimlai y gwynfyd 
O'i fewn yn dygyfor wrth godi ei wlad. 


A. chalon agored y teithiodd drwy'r dosbarth, 
A'i serch er dyrchafu yr ieuainc o hyd; 

Y tyner feddyliau a garai ddiwyllio 
A gwawl eî alluoedd yn brydferth i gyd. 


Dyddorai ei natur wrth fynych lafurio 

A dwyn y “gyfundrefn Safonau” i'w gwerth; 
Dadguddiodd ei galou a'i dwfn argyhoeddiad 

Mewn traethawd galluog eneiniol ei nerth; 
Cyfunia'r ysbrydol a'r oll o'i gynlluniau, 

A thuedd nefolaidd waelodai ei foes, 

Goleuni y fendith o ddwyfol hanfodiad 
Ymdorai ar gynyrch ei fyfyr drwy'i oes. 
Arweinydd fu y'nglyn a phob daioni 
Ei angerddolrwydd oedd dros ddyn o hyd, 
I'w ddyrchu i'r lân o ddyfnder ei drueni 
Y rhoddes ef ei fywyd drwyddo'i gyd. 
Ei wyneb roes yn erbyn pob drygioni, 
A'i galon fawr i wasanaethu'r gwir; 
Dirwestiaeth ga'dd ei nerth a'i lwyr wasanaeth, 
A'i holl fanteision droes yn blaid ei llwydd. 
' A llawer ofer dad a mam ysywaeth, 
Yn nghrym ei gyngor wylai yn ei wydd! 


Amryddid hefyd yn ei holl arweddion- 
'Y dewr ymladdodd yn ei yrfa fêr, 
Ei rymus egni dorai drais yn yfflon; 
Yn nerth y gwir i orthrwm rhoddai h€r. 


Ymdeimlodd â gwerthfawredd addysg bur; 
Yn ffordd dadblygiad, gwelai gymru'n awr 
Yn aeddfed i dywyniad heulwen dysg 
Âr flodeu tlysion ei hathrylith wiw, 
Yn aelod ffyddlon o'r Bwrdd Ysgol bu, 
Mewn angerddolder ysbryd gweithiai'i fryd; 
Priodi dysg a chrefydd oedd ei nod. 


Pan ymddirwynai'r flwyddyn 
I'w therfyn ar ei thaith, 
Prysurai'n cyfaill yntau 
Gyílawni'i galed waith, 
'Roedd gauaf oer a rhewllyd 
Yn gwywo llawer gwedd; 

A chwaon heintus beunydd 
Yn chwythu tua'r bedd. 


Ond cyrchu at ei gleifion 
Yn eon ffyddiog wnai 
A mîn picellai'r awel 


—— ——— 


a HC —r 


Ei deimlo oll a gai: 
Hen elyn y ddynoliaeth 
Fanteisiodd arno'n awr, 
A'í saeth anelai ato 
I'w gwympo ef i lawr. 


Tybio eto rwyf ei weled 
Ar ei aelwyd yn “Llwyn Onn” 
Ger y tân ymblygai yno 
Fel pe'n gwrando swn y dôn,— 
Tôn hen afon angeu'n tori 
d Yn y cyfnos ar y lân; 
| Yntau fel pe'n gweled angeu'n 
Dod i'w gyrchu, druan gwan. 


| 
|| 


Yno'r oedd ei fam ffyddlonaf 
Yno'r oedd ei briod cu: 

Minau'n methu dâl fy anadl, 
Pan yn gweled angeu du 
Yn ymrithio yn ei wyneb, 
A phob gobaith wedi ffoi,— 

Yn y beddrod tywyll, tywyll 
Byddai'n fuan wedi 'i gloi. 


Yno 'roedd ei blant anwylgu 
Yntau'n syllu arnynt hwy, 

Gofid am na chawsai'u magu 
Yn enynu'i farwol glwy. 











, 


Cariad wedi tori 'i galon 
Welaf ar ei dyner wedd; 

Ac er iddo geisio gwenu 
Yno 'roedd cysgodau'r bedd. 


Gwelai'i deulu yn amddifaid, 
Yntau'n mynwent Penygroes; 
Gwelai'i blant, heb dad i'w magu 
A'u hyfforddi'n moreu oes: 

Yr olygfa yn sefydlog 
Sydd yn aros ger ei fron; 
Geilw'r plant er eu cofleidio, 
Tra ei ddagrau ef yn treiglo 
Yn y weledigaeth hon. 


Y newydd o'i farw wasgarodd drwy'r cymoedd, 
A lleni ein pruddder ollyngwyd i lawr; 

Fel haul y ffurfafen, yn obaith y bobloedd 
Ymgiliodd, a'r t'wllwch a deimlir yn fawr: 

Ar ddiwrnod ei angladd ymgyrchai y lluoedd, 
A'r golled am dano yn daen ar eu gwedd, 

A diwrnod cyffelyb ni welodd ein Dyffryn 
Er's pan roed hen wron Talsarn yn y bedd. 


A lluoedd alarant uwch ben ei orweddfa, 
A'u gwedd yn fynegiant i hiraeth a loes; 
“Pa le! O ! pa le; maea leinw'r adwyon? 
Yw'r distaw ofyniad ynngwyneb merch Seion; 
Yw iaith dorcalonus ei dagrau brwd gloewen:— . 
Bu'n filwr diorphwys dan faner y Groes, 


Mae hiraeth yn tywallt ei ddagrau yn ffrydiau 
I gadw y glaswellt yn wyrdd ar ei fedd. 

Drwy hyn daw y baich oddiar ein calonau, 
A haul i belydru drachefn ar ein gwedd, 
O ! peidier ynfydu mewn tristwch ac alaeth, 
Mae bywyd dyn duwiol o afael marwolaeth, 
Mae'n fyw yn ei deulu. mewn llu drwy'r gym'dogaeth 
Mae fry yn anfarwol yn Ninas yr hedd. 
7yni eco ein cwynion—i fy nghlyw 
Gryfha 'nghlwyf yr awrhon: 
. Yn creu aeth y ceîr weithion 
Y lle yn wag yn Llwyn Onn. 


| 
| 
| 
| 
|| 
| 
| 


Adeg y wylaw digalon —ydyw 
Ar aelwydydd tlodion: 
Hwy, yn brudd, sy' heb roddion 
Llaw eu nawdd yn y Llwyn Onn. 





Cynydd ei iawn amcanion—a welwn 
Yn lesoli'r gweinion, 
Ac â'i lafur y cleifion 
Wnai oll yn iach yn Llwyn Onn. 


Efe roes, dros y fro hon,—ei einioes,— 
Dyna'r gwir—nef wron; 
| Ac heibio aeth gobeithion 
Y llu yn awr o'r Llwyn Onn. 


Gwelwa yr holl ysgolion—am ei nawdd— 
Mae'n nos ar blant Seion; 
Adwy ogra eu deigron, 
Dywylla' wnaed, i Llwyn, Onn, 

Anhawdd dal yn nydd y dôn—heb i'r loes 
Barlysu ein calon: 
— Llenwi lle ein llyw on 
Ni allai neb yn Llwyn Onn, 


Nefoedd hawliai feddylion—yno'n wir 
Sugna'i nerth yn gyson; 
Ei grefydd hygar fu ddigon 
I enill y Nef i Llwyn Onn. 








Ei grefydd ddygai'r “afon”—iddo ef 
Yn ddiofid weithion; 
A thlysawg aeth o'i loesion 
Yn llaw ei Ner o'r Llwyn Onn, 

